CELEX: C2007/297/92
Language: fi
Date: 2007-12-08 00:00:00
Title: Asia T-390/07 P P: Valitus, jonka Michael Alexander Speiser on tehnyt 11.10.2007 virkamiestuomioistuimen asiassa F-146/06, Speiser v. parlamentti, 10.9.2007 antamasta määräyksestä

8.12.2007   
            
            
               FI
            
            
               Euroopan unionin virallinen lehti
            
            
               C 297/45
            
         Valitus, jonka Michael Alexander Speiser on tehnyt 11.10.2007 virkamiestuomioistuimen asiassa F-146/06, Speiser v. parlamentti, 10.9.2007 antamasta määräyksestä
   (Asia T-390/07 P P)
   (2007/C 297/92)
   Oikeudenkäyntikieli: saksa
   Asianosaiset
   
      Valittaja: Michael Alexander Speiser (Ixelles, Belgia) (edustaja: Rechtsanwalt F. Theumer)
   
      Muu osapuoli: Euroopan parlamentti
   Valittajan vaatimukset
   
               —
            
            
               virkamiestuomioistuimen määräyksen 1 ja 2 kohta on kumottava kokonaisuudessaan
            
         
               —
            
            
               virkamiestuomioistuimen määräyksen 3 kohta on kumottava sikäli kuin siinä ei velvoiteta vastapuolta korvaamaan valittajan vaatimia kuluja kokonaisuudessaan.
            
         Oikeudelliset perusteet ja pääasialliset perustelut
   Valitus kohdistuu virkamiestuomioistuimen asiassa F-146/06, Speiser v. parlamentti, 10.9.2007 antamaan määräykseen, jolla valittajan kanne hylättiin sillä perusteella, että sen tutkittavaksi ottamisen edellytykset selvästi puuttuivat.
   Valittaja esittää valituksensa tueksi aluksi, että molempien osapuolten esittämät, ratkaisun tekemisen kannalta merkitykselliset todisteet on osittain jätetty arvioimatta tai niitä on arvioitu ristiriitaisesti ja/tai oikeudellisesti riittämättömällä tavalla. Lisäksi väitetään, että virkamiestuomioistuin ei ole soveltanut vilpittömän mielen periaatetta eikä hyvän hallinnon periaatetta koko ratkaisunsa osalta. Lopuksi valittaja esittää, että virkamiestuomioistuin poikkeaa riitautetussa määräyksessä oikeuskäytännöstään asiassa F-101/05, Grünheid v. komissio, 28.6.2006 annetussa tuomiossa.